cyanic-selkie/wikianc huggingface dataset:
యర్రం వెంకటేశ్వరరెడ్డి
రాజకీయ జీవితం
యర్రం వెంకటేశ్వరరెడ్డి 2014లో ఉమ్మడి ఆంధ్రప్రదేశ్ రాష్ట్ర విభజన అనంతరం జరిగిన ఎన్నికల్లో కాంగ్రెస్ తరపున పోటీ చేసి మూడోస్థానంలో నిలిచాడు. ఆయన అనంతరం 2019 మార్చి 19న జనసేన పార్టీలో చేరి 2019లో జరిగిన ఎన్నికల్లో జనసేన తరపున పోటీ చేసి 9279 ఓట్లు సాధించి మూడోస్థానంలో నిలిచాడు.
మూలాలు
వర్గం:ఆంధ్రప్రదేశ్ శాసన సభ్యులు (2004) వర్గం:ఆంధ్రప్రదేశ్ శాసన సభ్యులు (2009)
రాజీవ్ గాంధీ ఈక్విటీ సేవింగ్స్ స్కీం
రాజీవ్ గాంధీ ఈక్విటీ సేవింగ్స్ స్కీం (సాధారణంతా RGESS అని పిలుస్తారు) 2012-13 భారత దేశ బడ్జెట్ లో ప్రవేశపెట్టబడిన ఆదాయపు పన్ను పొదుపు పథకం. ఇది ప్రజల పొదుపును అధిక రాబడిని ఇచ్చే ఈక్విటీ మార్కెట్ లేదా షేర్ మార్కెట్లో పెట్టుబడి పెట్టేవిధంగా ప్రోత్సహించేందుకు ప్రవేశపెట్టబడింది. ఈ స్కీంను భారత ఆరవ ప్రధానమంత్రి అయిన రాజీవ్ గాంధీ పేరుతో అప్పటి ఆర్థిక మంత్రి చిదంబరం 2012 సెప్టెంబరు 21 న ప్రవేశపెట్టిరి. ఈ పథకం కింద స్టాక్ మార్కెట్లో (గుర్తింపబడిన షేర్లలో) మొదటిసారి పెట్టుబడి పెట్టేవారు సెక్షన్ 80CCG కింద గరిష్ఠంగా రూ. 25,000/- వరకు పన్ను ఆదాయాన్ని తగ్గించి చుపుకోవచ్చు. ఈ పథకం కింద మినహాయింపు కోసం గరిష్ఠ వార్షిక ఆదయము రూ. 12,00,000/- దాటకూడదు. పెట్టుబడి పెట్టిన షేర్లలో లాకిన్ పీరియడ్ 3 సంవత్సరాలుగా ఉంటుంది. ఎంత పెట్టుబడిపెడితే అంత మొత్తంలో సగం మొత్తానికి ఆదాయపన్ను మినహాయింపు లభిస్తుంది. గరిష్ఠంగా రూ. 50,000/- పెట్టుబడిపై గరిష్ఠంగా రూ.25,000/- ఆదాయంపై పన్ను మినహాయింపు పొందవచ్చు.
ఇతర లింకులు
వర్గం:భారతదేశంలో ఆదాయపు పన్నుతగ్గించే పొదుపు పద్ధతులు వర్గం:భారత ప్రభుత్వ పథకాలు
కిడారి శ్రావణ్ కుమార్
కిడారి శ్రావణ్ కుమార్ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2016లో గిరిజన సంక్షేమ, విద్య ఆరోగ్య శాఖల మంత్రిగా పని చేశాడు.
రాజకీయ జీవితం
శ్రావణ్ మంత్రిగా బాధ్యతలు చేపట్టిన ఆరు నెలలు దగ్గరవడంతో ఆయన చట్టసభకు ఎన్నిక కాకపోవడంతో మే 9న మంత్రి పదవికి రాజీనామా చేశాడు. ఆయన 2019లో జరిగిన సెంబ్లీ ఎన్నికల్లో పోటీ చేసి ఓడిపోయాడు.
మూలాలు
వర్గం:విశాఖపట్నం జిల్లా వ్యక్తులు వర్గం:తెలుగుదేశం పార్టీ రాజకీయ నాయకులు
ఈక్విటీ లింక్డ్ సేవింగ్స్ స్కీం
ఆదాయపు పన్ను చట్టం సెక్షన్ 80C కింద గుర్తింపబడిన పొదుపు మార్గాలలో ఈక్విటీ లింక్డ్ సేవింగ్స్ స్కీం (ఇ.ఎల్.ఎస్.ఎస్.) కూడా ఒకటి. ప్రధానంగా ఇందులో పొదుపు మొత్తాన్ని షేర్లు, మ్యూచువల్ ఫండ్స్ లో పెట్టుబడి పెట్టడం వల్ల రాబడిపై ఎటువంటి కచ్చితత్వం ఉండదు. ఈక్విటీ లింక్డ్ సేవింగ్స్ స్కీంలో పెట్టిన పెట్టుబడిపై గరిష్ఠంగా రూ. 1,00,000/- వరకు ఆదాయంపై సెక్షన్ 80C కింద పన్ను మినహాయింపు కలదు. ఇ.ఎల్.ఎస్.ఎస్.లో పెట్టిన పెట్టుబడిపై 3సంవత్సరముల లాకిన్ పీరియడ్ ఉంది. అనగా పెట్టుబడి పెట్టినతరువాత 3 సంవత్సరముల వరకు ఉపసంహరించుకోవటం కుదరదు. టాక్స్ సేవింగ్ పథకాలన్నిటిలో అతి తక్కువ లాకిన్ పీరియడ్ కలిగిన పథకం ఇదే. పెట్టిన పెట్టుబడి ద్వారా వచ్చే డివిడెండ్ మీద ఎటువంటి పన్ను ఉండదు, పెట్టుబడి ఉపసంహరణ మొత్తానికి (మెచ్యూర్డ్ అమౌంట్) మూలధన లాభాల పన్ను (కాపిటల్ గెయిన్స్ టాక్స్) వర్తించదు.
ఇతర లింకులు
వర్గం:భారతదేశంలో ఆదాయపు పన్నుతగ్గించే పొదుపు పద్ధతులు
శ్రీను కేరాఫ్ అను
శ్రీను కేర్ ఆఫ్ అను 2006 జనవరి 6న విడుదలైన తెలుగు సినిమా. వి.ఆర్.డి.డి. క్రియేషన్స్ పతాకంపై ఎన్.హేమసుందరం, ఎం. విజయకుమార్, దినేష్ కుమార్ అగర్వాల్ లు నిర్మించిన ఈ సినిమాకు సురేష్ కుమార్ దర్శకత్వం వహించాడు. దిలీప్‌కుమార్, సప్నా, స్వాతి, అలీ లు ప్రధాన తారాగణంగా నటించిన ఈ సినిమాకు వందేమాతరం శ్రీనివాస్ సంగీతాన్నందించాడు.
ప్రయాగ నరసింహశాస్త్రి
ప్రయాగ నరసింహ శాస్త్రి (నవంబరు 20, 1909 - సెప్టెంబరు 11, 1983) ఆకాశవాణి ప్రయోక్త, తెలుగు నటుడు.
జీవిత సంగ్రహం
తన ప్రత్యేక కంఠస్వరంతో ఖంగుమని పలుకుతూ, జానపద శైలిలో పాడుతూ శ్రోతల్ని వుర్రూత లూగించిన వ్యక్తి శ్రీ ప్రయాగ నరసింహశాస్త్రి. మూడు దశాబ్దాలు ఆకాశవాణిలో పనిచేసి ' సెబాస్ ' అనిపించుకొన్న వ్యక్తి. 1936 లో ప్రయాగ ఆకాశవాణి మదరాసు కేంద్రంలో నిలయ విద్వాంసుడుగా చేరారు. ' బావగారి కబుర్లు ద్వారా వీరు శ్రోతలకి చేరువయ్యారు. వీరు, గాడేపల్లి సూర్యనారాయణ గారు కలిసి బావగారి కబుర్లు నిర్వహించేవారు. అవి శ్రోతల జీవనంలో భాగమైపోయాయి. ' ఏమండోయ్ బావగారు ! రావాలి ! రావాలి ! ' అనే పలకరింపులు సహజమయ్యాయి. స్క్రిప్టు లేకుండా యధాలాపంగా అనర్గళంగా తన సంభాషణలతో వినోదాన్ని అందించేవారు ప్రయాగ.
జననం
నరసింహశాస్త్రి 1909 నవంబరు 20 న విశాఖపట్నం జిల్లా పెదగాడి గ్రామంలో సంప్రదాయ కుటుంబంలో జన్మించారు. బాల్యం నుండి సంగీత సాహిత్యాలపై అపారమైన ప్రీతి. విజయనగరం మహారాజా కళాశాలలో చదువుకొని పట్టభద్రులయ్యారు. శ్రీశ్రీ, ఇంద్రగంటి హనుమఛ్చాస్త్రి వీరి సహాధ్యాయులు. ఆదిభట్ల నారాయణ దాసు గారి వద్ద హరికథా గానంలో మెళుకువలు నేర్చుకొన్నారు. చక్కని గాత్రము రూపము ఉన్న ప్రయాగ 1935లో చలన చిత్రరంగ ప్రవేశం చేశారు. భీష్మ చిత్రంలో విచిత్రవీర్యుని పాత్రను పోషించారు. నాగయ్య గారి త్యాగయ్య చిత్రంలో గణపతి పాత్రను పోషించారు. అనేక చిత్రాలకు పాటలు వ్రాశారు. 1969లో ఆకాశవాణిలో పదవీ విరమణ చేసిన తర్వాత మళ్లీ చిత్రరంగంలో ప్రవేశించారు. చీకటి వెలుగులు, అందాల రాముడు, డబ్బుకు లోకం దాసోహం వంటి సినిమాలలో నటించారు.
ఆకాశవాణి మదరాసు కేంద్రంలో 1936 నుండి రెండు దశాబ్దాలు పనిచేశారు. అక్కడ వీరు ప్రసారం చేసిన మొద్దబ్బాయ్ HMV గ్రామఫోన్ రికార్డు కంపెని వారు రికార్డు చేసి విడుదల చేశారు. 20కి పైగా HMV రికార్డులు ప్రయాగ రిలీజ్ చేశారు. శ్రోతలలో వీరికంత ప్రశస్తి వుండేది. 1956లో ఆకాశవాణి విజయవాడ కేంద్రానికి బదలీ అయి వచ్చారు. అక్కడ సర్వశ్రీ పింగళి లక్ష్మీకాంతం, బందా కనకలింగేశ్వరరావు, బాలాంత్రపు రజనీకాంతారావు, జరుక్ శాస్త్రి, బాలమురళి, ఓలేటి వంటి పండితుల సాహచర్యం లభించింది.
విజయవాడలో ప్రయాగ గ్రామీణ కార్యక్రమాల ప్రయోక్తగా పనిచేశారు. ఎన్నో జానపద గేయాలను పాడి, పాడించి శ్రోతల మన్ననలందుకొన్నారు. హరికథలు స్వయంగా రచించి గానం చేశారు. త్యాగరాజ చరిత్ర, కన్యాకుమారి, గాంధీజీ, శంకర విజయం హరికథలు ప్రముఖాలు. 1962లో భారత ప్రధాని జవహర్ లాల్ నెహ్రూ సమక్షంలో గాంధీజీ బుర్రకథను వినిపించి బంగారు పతకంతో సన్మానించబడ్డారు. వీరి బుర్రకథలు HMV గ్రామఫోను రికార్డులుగా విడుదలైనాయి.
వినోదాల వీరయ్యగా విజయవాడ కేంద్రం నుండి ఎన్నో కార్యక్రమాలు సమర్పించారు. ఆకాశవాణి ప్రయాగకు ఆరోప్రాణం. 1969లో పదవీ విరమణ చేసేంతవరకు ఆయన ప్రయోక్తగా ఎన్నో కార్యక్రమాలు వెలువడ్డాయి. 1970 నుండి ఐదు సంవత్సరాలు కేంద్ర సంగీత నాటక అకాడమీవారి పక్షాన ' బాలాజీ ఆర్ట్ థియేటర్ ' పేరుతో ప్రభుత్వ పథకాలను ప్రచారం చేశారు. 1980 నుండి తిరుమల తిరుపతి దేవస్థానం వారి సంగీత కళా పీఠంలో యక్షగానాలు, హరికథల అధ్యాపకులుగా పనిచేశారు. హిందు ధర్మ ప్రచార పరిషత్ లో జానపద కళా ప్రచారకులుగా వ్యవహరించారు.
మరణం
1983 సెప్టెంబరు 11న పరమపదించారు. మాట, పాట, ఆటలతో శ్రోతల్ని సంబరపెట్టిన ప్రయాగ నిత్యోత్సాహి. ప్రయాగ నరసింహశాస్త్రి కుమార్తె వేదవతి ఆకాశవాణిలో అసిస్టెంట్ స్టేషను డైరక్టరుగా నిజామాబాద్ లో పనిచేస్తున్నారు.
మూలాలు
వర్గం:1909 జననాలు వర్గం:1983 మరణాలు వర్గం:తెలుగు సినిమా నటులు వర్గం:రేడియో ప్రముఖులు వర్గం:విశాఖపట్నం జిల్లా సినిమా నటులు వర్గం:విశాఖపట్నం జిల్లా ఆకాశవాణి ఉద్యోగులు
మోల్లెం జాతీయ ఉద్యానవనం
మోల్లెం జాతీయ ఉద్యానవనం గోవా రాష్ట్రంలోని మోల్లెం అనే ప్రాంతానికి చేరువలో ఉంది.
చరిత్ర
ఈ ఉద్యానవనాన్ని 1978 లో జాతీయ ఉద్యనవనంగా ప్రకటించారు. ఇది 107 చదరపు కిలోమీటర్ల వైశాల్యంలో విస్తరించి ఉంది. ఈ ప్రాంతాన్ని మొదటగా మొల్లెం వినోద(గేమ్) ఉద్యానవనంగా ఉండేది. ఇది 1969 లో వన్యప్రాణుల సంరక్షణ కేంద్రంగా ప్రకటించి భగవాన్ మహావీర్ అభయారణ్యంగా నామకరణం చేసి 1978 లో భగవాన్ మహావీర్ మోల్లెం జాతీయ ఉద్యానవనంగా ప్రకటించారు.
జంతు, వృక్ష సంపద
ఈ ఉద్యానవనంలో చిరుతపులులు, బెంగాల్ పులులు, జింకలు, మూషిక జింకలు, అడవి పందులు లాంటి ఎన్నో రకాల జంతువులకు ఆవాసంగా ఉంది. ఈ ఉద్యానవనంలో సతత హరిత అడవులు, ఆకురాల్చే అడవులు ఉన్నాయి. ఇందులో సతత హరిత అడవులు అధిక ఎత్తులో ఉండి నది ఒడ్డున కనిపిస్తాయి.
మరిన్ని విశేషాలు
ఈ ఉద్యానవనంలో దుధ్‌సాగర్ జలపాతం ఉంది. ఈ జలపాతం ఉద్యానవనం నైరుతి భాగంలో ఉన్న కర్ణాటక సరిహద్దు వద్ద ఉన్న మాండోవి నదిపై ఉంది. ఇది గోవాలో ఉన్న ఎతైన జలపాతం (310 మీ), భారతదేశం లో ఐదవ ఎత్తైన జలపాతం. ఇదేకాక ఈ ఉద్యానవనంలో 12 వ శతాబ్దం కాలం నాటి శివాలయం ఉంది.
మూలాలు
వర్గం:పర్యాటక ఆకర్షణలు
సచార్ కమిటీ
thumb|రాజిండర్ సచార్, సచార్ కమిటీ నివేదికను ప్రధానమంత్రి మన్మోహన్ సింగ్ కు సమర్పిస్తున్నప్పటి చిత్రం రాజిందర్ సచార్ కమిటీని భారతదేశంలో ముస్లింల సమకాలీన పరిస్థితులపై నివేదికను రూపొందించేందుకు 2005 లో అప్పటి ప్రధానమంత్రి మన్మోహన్ సింగ్ నియమించారు. భారతదేశంలో ముస్లింల హోదా చాలా దీన స్థితిలో ఉందని వాదించిన ఈ నివేదిక భారతదేశంలోని వివిధ రాజకీయ వర్గాల నుండి విభిన్నమైన ప్రతిచర్యలను ఎదుర్కొంది: వామపక్ష, ఉదారవాద నాయకుల నుండి మద్దతును పొందింది, హిందూ పక్ష రాజకీయ నాయకులచే విమర్శించబడింది. .
నేపధ్యం
ఎనిమిది సంవత్సరాలు ప్రతిపక్షంలో పని చేసిన తరువాత 2004 లో కాంగ్రెస్ పార్టీ అధికారంలోకి వచ్చింది. 1947 నుండి 2004 మధ్యకాలంలో 57 సంవత్సరాలలో దేశాన్ని 52 ఏళ్ళు పాలించిన కాంగ్రెస్ పార్టీకి ఇది అపూర్వమైన సమయం. లోక్‌సభలో 141/543 సీట్లతో గెలిచి సంకీర్ణ అధిపతిగా అధికారంలోకి వచ్చింది కాంగ్రెస్; ఆ ఎన్నికల్లో కోల్పోయిన భారతీయ జనతా పార్టీ 138/543 సీట్లను గెలుచుకుంది, అంటే కాంగ్రెస్ పార్టీ కంటే మూడు సీట్లు మాత్రమే తక్కువ. కాంగ్రెస్ పార్టీ విజయానికి ముస్లిం ఓటు కారణమైందని అందరూ అనుకున్నారు. అందుకు బదులుగా ఆనాటి కాంగ్రెస్ ప్రభుత్వం భారతదేశంలోని ముస్లిం సమాజంలోని తాజా సామాజిక, ఆర్ధిక, విద్యాపరమైన పరిస్థితులను మెరుగు పరిచేందుకు చేపట్టిన కార్యక్రమాలలో ఈ నివేదిక ఒక చొరవ.
కమిటీ సభ్యుల కూర్పు
ఈ కమిటీలో ఏడుగురు సభ్యులు నియుక్తులయ్యారు. ఈ కమిటీకి ఢిల్లీ హైకోర్టు మాజీ ప్రధాన న్యాయమూర్తి రాజిందర్ సచార్ నాయకత్వం వహించారు. సయీద్ హమీద్, ఎం.ఏ. బసిత్, అఖ్తర్ మజీద్, అబూ సాలేహ్ షరీఫ్, టి.కె. ఊమ్మన్, రాకేష్ బసంత్, ఈ కమిటీలోని సభ్యులు. ప్రధాన మంత్రి సయ్యద్ జఫర్ మహ్మూద్ ను కమిటీకి ప్రత్యేక విధుల అధికారిగా నియమించారు. మహిళా సంఘాలు, కార్యకర్తలతో సంప్రదింపులు జరిపినప్పటికీ ఈ కమిటీ ఏ మహిళా సభ్యులను చేర్చుకోలేదు.
నివేదిక
ప్రధానమంత్రి మన్మోహన్ సింగ్ నియమించిన కమిటీ ఢిల్లీ హైకోర్టు మాజీ ప్రధాన న్యాయమూర్తి రాజిందర్ సచార్ నేతృత్వంలో మరో ఆరుగురు సభ్యులతో ఏర్పాటయింది. ఈ కమిటీ 403 పేజీల నివేదికను సిద్ధం చేసి, ప్రధానమంత్రి కార్యాలయం నుండి అందిన సూచనలని పాటిస్తూ 20 నెలల తరువాత, నవంబరు 30, 2006 న భారత పార్లమెంటు దిగువ సభలో నివేదికను సమర్పించింది. ఈ నివేదిక ముస్లిం సమాజం ఎదుర్కొంటున్న సమస్యలను, భారత ప్రజా జీవితంలో వారి ప్రాతినిధ్యాన్ని ప్రముఖంగా చూపించింది, కానీ నివేదికలో సూచించిన కొన్ని సిఫారసులు, కమిటీ అవలంబించిన పద్దతికి తీవ్ర విమర్శలను ఎదురుకొంది.
సచర్ కమిటీ నివేదిక వాస్తవంగా ఉన్న పరిస్థితులకు అద్దం పట్టేందుకు విస్తృతంగా ముస్లింలను సంప్రదించి, వారికున్న చిన్న-పెద్ద సమస్యలనన్నింటినీ పరిశీలించి, వ్యాఖ్యానించింది. అయితే ఆయా సమస్యలను ముస్లింల దృక్కోణం నుండి ఆవిష్కరించేందుకు కమిటీ ప్రయత్నించింది. ఈ కమిటీ పరిశీలనలోకి వచ్చిన అంశాల్లో ముఖ్యమైనవి ముస్లింలలో పిల్ల పుట్టుక హిందువులతో పోల్చితే చాలా ఎక్కువ: 2100 నాటికి దేశ జనాభాలో ముస్లింలు భారత జనాభాలో 17 నుండి 21 శాతంగా స్థిరంగా ఉంటారన్నది కమిటీ అంచనా. 2011 జనాభా లెక్కల ప్రకారం ముస్లింల జనాభా దాదాపు 15% ఉంది. 2001-11 మధ్య పది సంవత్సరాల్లో 2% పైగా పెరిగింది.
గున్నార్ మిర్థాల్
స్వీడిష్ ఆర్థికవేత్త అయిన గున్నార్ మిర్థాల్ డిసెంబర్ 6, 1898లో జన్మించాడు. స్టాక్‌హోమ్ విశ్వవిద్యాలయంలో ఉన్నత విద్య అభ్యసించాడు. 1930 ప్రాంతంలో తన భార్య ఆల్వా మిర్థాల్తో కలిసి సాంప్రదాయ ఆర్థిక సిద్ధాంతాల గురించి గ్రంథం రచించాడు. 1945లో గున్నార్ మిర్థాల్ వాణిజ్య కార్యదర్శిగా స్వీడిష్ కేబినేట్ లో ప్రవేశించాడు. 1947 నుంచి 1957 వరకు అతడు ఐక్యరాజ్య సమితి ఐరోపా ఆర్థిక కమీషన్కు ఛైర్మన్ గా వ్యవహరించాడు. దక్షిణాసియాలో 10 సంవత్సరాల పాటు ఆర్థిక, సాంఘిక పరిస్థితులను పరిశోధించి, 1968లో Asian Drama: An Inquiry into the Poverty of Nations గ్రంథం రచించాడు. ఈ గ్రంథంలో మిర్థాల్ ఆసియా దేశాలలోని పేదరికాన్ని వర్ణించాడు. 1960 నుంచి 1967 వరకు మిర్థాల్ స్టాక్‌హోమ్ విశ్వవిద్యాలయంలో అంతర్జాతీయ అర్థశాస్త్రపు ఉపన్యాసకుడిగా పనిచేశాడు. 1961లో స్టాక్‌హోమ్ విశ్వవిద్యాలయంలో Institute for International Economic Studies ప్రారంభించాడు. అతడు అర్థశాస్త్రానికి చేసిన సేవలకు గాను 1974 సంవత్సరంలో అతనికి ఫ్రెడరిక్ వాన్ హేయక్తో కలిసి సంయుక్తంగా అర్థశాస్త్రంలో నోబెల్ బహుమతి లభించింది. మిర్థాల్ స్టాక్‌హోమ్ స్కూలను బాగా ప్రభావితం చేసాడు. ప్రాథమిక దశలో అతను చేసిన ఆలోచనలను తర్వాత జాన్ మేనార్డ్ కీన్స్ సిద్ధాంతీకరించాడు. ఇతను మే 17, 1987 న మరణించాడు. అతని యొక్క మరో ప్రముఖ గ్రంథం An American Dilemma: The Negro Problem and Modern Democracy.
సచార్ కమిటీ
నివేదిక
భారతీయ ముస్లింలు భారతీయ సమాజపు ప్రధాన జీవన స్రవంతిలోని ఆర్థిక, రాజకీయ, సామాజిక విషయాలలో చురుకుగా పాల్గొనేందుకు ఈ కమిటీ అనేక మార్గదర్శకాలను సూచించింది. భారతీయ ముస్లింల "వెనుకబాటుతనం" (చరిత్రలో బహిష్కరించబడిన లేదా ఆర్ధికంగా హానిగల సమాజాల కోసం భారత విద్యా, న్యాయసంబంధ ఉపన్యాసాలలో ఉపయోగించిన ఒక పదం) బహిర్గతం చేసిన మొట్టమొదటి నివేదిక ఇది. భారతీయ జనాభాలో ముస్లింలు 14% ఉన్నారు, అయితే అధికార వర్గంలో 2.5% మంది మాత్రమే ఉన్నారు. భారతీయ ముస్లింలు ఎదుర్కొంటున్న పరిస్థితులు షెడ్యూల్డ్ కులాలు, షెడ్యూల్డ్ తెగల కంటే హీనంగా ఉన్నాయని సచార్ కమిటీ నిర్ధారించింది.
గున్నార్ మిర్థాల్
బయటి లింకులు
వర్గం:ఆర్థిక శాస్త్రవేత్తలు వర్గం:స్వీడన్ వ్యక్తులు వర్గం:ఆర్థిక శాస్త్రంలో నోబెల్ బహుమతి గ్రహీతలు వర్గం:1898 జననాలు వర్గం:1987 మరణాలు వర్గం:జవహర్ లాల్ నెహ్రూ అవార్డు గ్రహీతలు
సచార్ కమిటీ
నివేదిక
సచార్ కమిటీ నివేదిక భారతీయ ముస్లింల అసమానత్వాన్ని జాతీయ స్థాయిలో అందరి దృష్టికి తీసుకువచ్చింది, ఇది ఇప్పటికీ కొనసాగుతున్న ఒక చర్చను మొదలుపెట్టింది. గృహవసతి లాంటి ఎన్నో విషయాలలో ముస్లింలు ఎదురుకుంటున్న వివక్షలను పరిశీలించి, వారు ఇచ్చిన ఫిర్యాదులను పరిష్కరించడానికి ఒక చట్టపరమైన యంత్రాంగం అందించడానికి ఒక సమాన అవకాశాల కమిషన్ని ఏర్పాటు చేయాలని కమిటీ సిఫార్సు చేసింది. కమిటీ యొక్క పరిశీలనలకు ప్రతిస్పందనగా, ఆర్థిక మంత్రి పి.చిదంబరం నేషనల్ మైనారిటీ డెవలప్మెంట్ అండ్ ఫైనాన్స్ కార్పొరేషన్ (ఎన్.ఎం.డి.ఎఫ్.సి) బడ్జెట్‌ను పెంచారు. తద్వారా ఆ సంస్థకు కొత్త విధులను చేర్చి, సంస్థ విసృతిని పెంచుతూ, ఈ సంస్థ సచార్ నివేదిక సిఫారసులు అమలు చేయనుందని ప్రకటించారు.
పద్దతి
జనాభా లెక్కల, మౌలిక సదుపాయాల లభ్యత, ప్రజల యొక్క విద్యా సాధనలను అర్థం చేసుకోవడానికి సచార్ కమిటీ 2001 సెన్సస్ డేటాను ఉపయోగించింది. ఇది ఉపాధి, విద్య, వినియోగ విధానాలు, పేదరికం యొక్క స్థాయిలకు సంబంధించిన సమస్యలను విశ్లేషించడానికి నేషనల్ శాంపుల్ సర్వేలు (NSSO 55, 61 రౌండ్స్) నుండి డేటాను ఉపయోగించింది. రిజర్వ్ బ్యాంక్ ఆఫ్ ఇండియా, నేషనల్ బ్యాంక్ ఫర్ అగ్రికల్చర్ అండ్ రూరల్ డెవలప్మెంట్ , చిన్న ఇండస్ట్రీస్ డెవలప్మెంట్ బ్యాంక్ ఆఫ్ ఇండియా , నేషనల్ మైనారిటీస్ డెవలప్మెంట్ అండ్ ఫైనాన్స్ కార్పొరేషన్, నేషనల్ బ్యాక్వర్డ్ క్లాస్ ఫైనాన్స్ అండ్ డెవెలప్మెంట్ కార్పొరేషన్ వంటి వివిధ వనరుల నుండి బ్యాంకింగ్ సమాచారం పొందింది. వెనుకబడిన తరగతులకు జాతీయ కమిషన్, రాష్ట్ర వెనుకబడిన తరగతుల కమిషన్, విద్యాసంబంధ పరిశోధన, శిక్షణ జాతీయ కౌన్సిల్ వంటి ప్రభుత్వ కమీషన్లు, సంస్థల నుండి కూడా బలవంతపు సమాచారం పొందింది. చివరగా, మినిస్ట్రీస్, విభాగాలు, ప్రభుత్వ రంగ సంస్థలు, విశ్వవిద్యాలయాలు, కళాశాలలతో సహా ఇతర వనరుల నుండి ఈ నివేదిక తయారుచేయబడింది.
విమర్శ
నవంబర్ 2013 లో గుజరాత్ ప్రభుత్వం సుప్రీంకోర్టు ముందు, రాజిందర్ సచార్ కమిటీ "రాజ్యాంగ విరుద్ధం" అని, ముస్లింలకు సహాయం చేసేందుకు మాత్రమే ఈ కమిటీ ఏర్పడిందని విమర్శించింది. ఇతర మత మైనారిటీలను విస్మరిస్తూ, కేవలం ముస్లింల సామాజిక-ఆర్థిక పరిస్థితులను పరిశీలించేందుకు 2005 లో సచార్ కమిటీని ప్రధానమంత్రి కార్యాలయం ఏర్పాటు చేసిన పద్ధతిని తీవ్రంగా విమర్శించింది. గుజరాత్‌లో ముస్లింల దిగజారుతున్న పరిస్థితికి మోడీ ముఖ్యమంత్రిగా ఉన్న గుజరాత్ రాష్ట్ర ప్రభుత్వం కారణమని కేంద్రం చేసిన ఆరోపణలకు స్పందనగా ఈ వ్యాజ్యం ధర్మాసనం ముందు దాఖలు అయింది.
మూలాలు
<references group="" responsive="">
బయటి లింకులు
వర్గం:Pages with unreviewed translations
చింతామణి (నాటకం)
thumb|320x320px|కాళ్ళకూరి నారాయణరావు
నాటక కథ
చింతామణి వేశ్య. ఆమె తల్లి శ్రీ హరి,చెల్లి చిత్ర. భవాని శంకరుడనే నియోగ బ్రాహ్మణుడు, సుబ్బిశెట్టి అనే వ్యాపారి ఆమె విటులు.ఆమె వారి ఆస్తి నంతా అపహరిస్తుంది. భవాని శంకరం ద్వారా అతని స్నేహితుడు, ధనవంతుడు, శీలవంతుడు, విద్యావంతుడు బిల్వమంగళుని ఆకర్షిస్తుంది. బిల్వమంగళుడు, ఆమె వలలో పడి భార్యను, వార్ధక్యంతో అనారోగ్యం పాలైన తండ్రిని కూడా నిర్లక్ష్యం చేస్తాడు. ఒక రోజు బాగా వర్షం పడుతున్న వేళ బిల్వమంగళుడు అర్ధరాత్రి నీటిలో తేలివచ్చిన ఒక దుంగ ఆధారంతో వాగు దాటి చింతామణి గృహం చేరుకొని తలుపులు వేసి ఉంటే గోడమీద వ్రేలాడుతున్న తాడు సాయంతో ఇంట్లో ప్రవేశిస్తాడు. దీపం తెచ్చి చూస్తే అది తాడు కాదు పాము. అదే విధంగా వాగు దాటడానికి సహకరిచింది దుంగ కాదు బిల్వమంగళుని భార్య రాధ శవం. భర్త వాగు దాటడానికి పడవని పిలిచే ప్రయత్నంలో వాగులో పడి మరణిస్తుంది రాధ. బిల్వమంగళునికి తనపై ఉన్న వ్యామోహానికి విస్తుపోతుంది. బిల్వమంగళునిలో పరివర్తన వస్తుంది. ఆ రాత్రి చింతామణికి శ్రీకృష్ణుడు కనబడతాడు. దానితో ఆమెలో వైరాగ్యం కలిగి సన్యసిస్తుంది.బిల్వమంగళుడు కూడా సోమదేవ మహర్షి పిలుపువల్ల ప్రభావితుడై ఆశ్రమ స్వీకారం చేసి అనంతర కాలంలో లీలాశుక యోగీంద్రుడుగా మారి శ్రీ కృష్ణ కర్ణామృతం అనే సంస్కృత గ్రంథాన్ని రాస్తాడు.
అత్తవారిచ్చిన అంటుమామిడి తోట అనే పద్యము ప్రసిద్దం.
నాటకం లోని కొన్ని పద్యాలు. కష్టభరితంబు బహుళ దుఃఖ ప్రదంబు సార రహితంబునైన సంసార మందు భార్య యను స్వర్గ మొకటి కల్పనము జేసె పురుషుల నిమిత్తము పురాణ పూరుషుండు.
కాలుబెట్టిన తోనె కాంతుని మెడ విరిచి నిండు సంసారమ్ము రెండు చేసి తన మగడెంత ఆర్జన పరుడైన పొరుగు పుల్లమ్మ కాపురము మెచ్చి ప్రాణేషుడొకటి తెల్ప తా నొకటి సల్పి ఇది యేమనగ కస్సుమనుచు లేచి విభుడెందులకు నేని విసిగి ఒక్కటి యన్న ఫెళ్ళు ఫెళ్ళున పదివేలు గుప్పి
పట్టజాలక పెనిమిటి యిట్టె యన్న బావికిని యేటికిని వడి పరువులెత్తి భర్త ఎముకలు కొరికెడి భార్య తోడి కాపురము కంటే వేరు నరకమ్ము గలదె.
అర్ధాంగ లక్ష్మి యైనట్టి ఇల్లాలిని తమ యింటి దాసిగా తలచు వారు చీటికి మాటికి చిరబుర లాడుచు పెండ్లాము నూరక యేడ్పించువారు పడుపుగత్తెల యిండ్ల బానిసీండ్రై ధర్మపత్ని యన్నను మండి పడెడి వారు బయట యెల్లర చేత పడి వచ్చి యింటిలో పొలతి నూరక తిట్టి పోయువారు
పెట్టుపోతల పట్ల గలట్టి లోటు తిట్టు కొట్టుల తోడను తీర్చు వారు ఖలులు కఠినులు హీనులు కలుషమతులు కలరు పురుషులలోన పెక్కండ్రు నిజము.
ప్రదర్శనలు
ఈ నాటకాన్ని మొదటిసారిగా బందరులోని రామమోహన నాటకసంఘము వారు ప్రదర్శించిరి. 1923 నాల్గవ కూర్పునాటికే సుమారు 446 సార్లు ఈ నాటకం ఆంధ్రరాష్ట్రమంతటా ప్రదర్శించబడినది.
మూలాలు
వర్గం:తెలుగు నాటకాలు వర్గం:1923 పుస్తకాలు వర్గం:సాంఘిక నాటకాలు
గుర్గావ్ లోక్‌సభ నియోజకవర్గం
గుర్గావ్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, హర్యానాలోని 10 పార్లమెంటరీ నియోజకవర్గాలలో ఒకటి. ఈ నియోజకవర్గం మొదట 1952 నుండి 1977 వరకు ఆ తరువాత 2002లో డీలిమిటేషన్ కమిషన్ ఆఫ్ ఇండియా సిఫార్సుల అమలులో భాగంగా తిరిగి 2008లో నూతనంగా ఏర్పాటైంది. ఈ నియోజకవర్గం పరిధిలోకి మహేంద్రగర్ నియోజకవర్గంలోని ఐదు అసెంబ్లీ స్థానాలు, ఫరీదాబాద్ నియోజకవర్గంలోని నాలుగు అసెంబ్లీ స్థానాలు ఉన్నాయి.
లోక్‌సభ నియోజకవర్గం పరిధిలో అసెంబ్లీ స్థానాలు
గుర్గావ్ లోక్‌సభ నియోజకవర్గం పరిధిలో తొమ్మిది శాసనసభ నియోజకవర్గాలను ఉన్నాయి.
మూలాలు
వర్గం:హర్యానా లోక్‌సభ నియోజకవర్గాలు
ఆల్వా మిర్థాల్
right|thumb| ఆల్వా మిర్థాల్ స్వీడన్‌కు చెందిన ప్రముఖ దౌత్యవేత్త, రాజకీయవేత్త, రచయిత్రి అయిన ఆల్వా మిర్థాల్ జనవరి 31, 1902 రోజున స్వీడన్‌లోని ఉప్సలాలో జన్మించింది. స్టాక్‌హోమ్, ఉప్సలా విశ్వవిద్యాలయాలలో ఉన్నత విద్యను అభ్యసించి 1924లో గున్నార్ మిర్థాల్‌ను వివాహం చేసుకొంది. 1949-50 లో ఐక్యరాజ్య సమితి సాంఘిక కార్యకలాపాల కార్యాలయంలోను, 1951-52 లో యునెస్కో యొక్క సాంఘికశాస్త్రాల విభాగానికి డైరెక్టర్‌గా పనిచేసింది. ఆ తర్వాత స్వీడన్ ప్రభుత్వపు అనేక రాయబార, కేబినెట్ పదవులను నిర్వహించింది. 1962లో ఈమె స్వీడిష్ పార్లమెంటులో ప్రవేశించింది. అదే సంవత్సరంలో జెనీవాలో జరిగిన ఐక్యరాజ్యసమితి నిరాయుధీకరణ సదస్సుకు స్వీడన్ తరఫున సదస్యురాలిగా వెళ్ళింది. 1966-73 మధ్య నిరాయుధీకరణ మంత్రిగానూ పనిచేసిన ఈమె యొక్క ప్రముఖ రచనలు The Game of Disarmament, Crisis in the Population Question. నిరాయుధీకరణకు సంబంధించిన రచనలు చేసినందుకు ఆమెకు 1982 సంవత్సరపు నోబెల్ శాంతి బహుమతి ఆల్ఫాన్సో గార్సియా రోబుల్స్‌తో కలిసి సంయుక్తంగా లభించింది. ఈమె ఫిబ్రవరి 1, 1986 రోజున మరణించింది.
బయటి లింకులు
వర్గం:స్వీడన్ వ్యక్తులు వర్గం:నోబెల్ బహుమతి గ్రహీతలు వర్గం:1902 జననాలు వర్గం:1986 మరణాలు వర్గం:జవహర్ లాల్ నెహ్రూ అవార్డు గ్రహీతలు
పల్లహ్
భౌగోళికం, జనాభా
పల్లహ్ (Pallah) (42) అన్నది అమృత్‌సర్ జిల్లాకు చెందిన Baba Bakala తాలూకాలోని గ్రామం, ఇది 2011 జనగణన ప్రకారం 220 ఇళ్లతో మొత్తం 1035 జనాభాతో 190 హెక్టార్లలో విస్తరించి ఉంది. సమీప పట్టణమైన Rayya అన్నది 13 కి.మీ. దూరంలో ఉంది. గ్రామంలో మగవారి సంఖ్య 530, ఆడవారి సంఖ్య 505గా ఉంది. షెడ్యూల్డ్ కులాల సంఖ్య 186 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37822.
విద్యా సౌకర్యాలు
సమీప బాలబడులు (Baba bakala)గ్రామానికి 5 నుంచి 10 కిలోమీటర్ల లోపే ఉంది. గ్రామంలో 1 ప్రభుత్వ ప్రాథమిక పాఠశాలఉంది సమీప మాధ్యమిక పాఠశాలలు (Gaggar bhana)గ్రామానికి 5 కిలోమీటర్ల లోపే ఉంది. సమీప మాధ్యమిక పాఠశాల (Sathiala)గ్రామానికి 5 కిలోమీటర్ల లోపే ఉంది. సమీప సీనియర్ మాధ్యమిక పాఠశాలలు (Sathiala)గ్రామానికి 5 కిలోమీటర్ల లోపే ఉంది. సమీప "ఆర్ట్స్, సైన్స్, కామర్సు డిగ్రీ కళాశాలలు" (Sathiala) గ్రామానికి 10 కిలోమీటర్ల కన్నా దూరంలో ఉంది సమీప ఇంజనీరింగ్ కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీప వైద్య కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీప మేనేజ్మెంట్ సంస్థలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీప పాలీటెక్నిక్ లు (Amritsar) గ్రామానికి 10 కిలోమీటర్ల కన్నా దూరంలో ఉంది సమీప వృత్తివిద్యా శిక్షణ పాఠశాలలు (Baba bakala)గ్రామానికి 5 నుంచి 10 కిలోమీటర్ల లోపే ఉంది. సమీప అనియత విద్యా కేంద్రాలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీప దివ్యాంగుల ప్రత్యేక పాఠశాల (Amritsar) గ్రామానికి 10 కిలోమీటర్ల కన్నా దూరంలో ఉంది సమీప ఇతర విద్యా సౌకర్యాలు (Amritsar) గ్రామానికి 10 కిలోమీటర్ల కన్నా దూరంలో ఉంది
ప్రభుత్వ వైద్య సౌకర్యాలు
సమీప సామాజిక ఆరోగ్య కేంద్రంగ్రామానికి 5 నుంచి 10 కిలోమీటర్ల లోపే ఉంది. సమీప ప్రాథమిక ఆరోగ్య కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీప ప్రాథమిక ఆరోగ్య ఉప కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీప మాతా శిశు సంరక్షణా కేంద్రంగ్రామానికి 5 నుంచి 10 కిలోమీటర్ల లోపే ఉంది. సమీప టి.బి వైద్యశాలలు గ్రామానికి 10 కిలోమీటర్ల కన్నా దూరంలో ఉంది సమీప అలోపతీ ఆసుపత్రిగ్రామానికి 5 నుంచి 10 కిలోమీటర్ల లోపే ఉంది. సమీప ప్రత్యామ్నాయ ఔషధ ఆసుపత్రి గ్రామానికి 10 కిలోమీటర్ల కన్నా దూరంలో ఉంది గ్రామంలో 1 ఆసుపత్రిఉంది గ్రామంలో 1 పశు వైద్యశాలఉంది సమీప సంచార వైద్య శాలలు గ్రామానికి 10 కిలోమీటర్ల కన్నా దూరంలో ఉంది సమీప కుటుంబ సంక్షేమ కేంద్రంగ్రామానికి 5 నుంచి 10 కిలోమీటర్ల లోపే ఉంది.
ప్రైవేటు వైద్య సౌకర్యాలు
గ్రామంలో 2 డిగ్రీలు లేని వైద్యులు ఉన్నారు
గ్రామంలో 2 మందుల దుకాణాలుఉన్నాయి
తాగు నీరు
శుద్ధిచేసిన కుళాయి నీరు లేదు శుద్ధి చేయని కుళాయి నీరు ఉంది మూత వేసిన బావుల నీరు లేదు మూత వేయని బావులు నీరు లేదు చేతిపంపుల నీరు ఉంది గొట్టపు బావులు / బోరు బావుల నీరు ఉంది ప్రవాహం నీరు లేదు నది / కాలువ నీరు లేదు చెరువు/కొలను/సరస్సు నీరు లేదు
పారిశుధ్యం
మూసిన డ్రైనేజీ లేదు. తెరిచిన డ్రైనేజీ ఉంది. డ్రెయినేజీ నీరు నేరుగా నీటి వనరుల్లోకి వదిలివేయబడుతోంది. పూర్తి పారిశుధ్య పథకం కిందకు ఈ ప్రాంతం రావట్లేదు.
సమాచార, రవాణా సౌకర్యాలు
పోస్టాఫీసు లేదు.సమీప పోస్టాఫీసుగ్రామానికి 5 నుంచి 10 కిలోమీటర్ల లోపే ఉంది. గ్రామ పిన్ కోడ్
పబ్లిక్ ఫోన్ ఆఫీసు ఉంది. మొబైల్ ఫోన్ కవరేజి ఉంది. ఇంటర్నెట్ కెఫెలు / సామాన్య సేవా కేంద్రాలు లేదు.సమీప ఇంటర్నెట్ కెఫెలు / సామాన్య సేవా కేంద్రాలుగ్రామానికి 5 నుంచి 10 కిలోమీటర్ల లోపే ఉంది. ప్రైవేటు కొరియర్ లేదు.సమీప ప్రైవేటు కొరియర్గ్రామానికి 5 నుంచి 10 కిలోమీటర్ల లోపే ఉంది. పబ్లిక్ బస్సు సర్వీసు లేదు.సమీప పబ్లిక్ బస్సు సర్వీసుగ్రామానికి 5 కిలోమీటర్ల లోపే ఉంది. ప్రైవేట్ బస్సు సర్వీసు లేదు.సమీప ప్రైవేట్ బస్సు సర్వీసు గ్రామానికి 5 కిలోమీటర్ల లోపే ఉంది. రైల్వే స్టేషన్ లేదు.సమీప రైల్వే స్టేషన్లు గ్రామానికి 10 కిలోమీటర్ల కన్నా దూరంలో ఉంది ఆటోలు లేదు.సమీప ఆటోలుగ్రామానికి 5 కిలోమీటర్ల లోపే ఉంది.
గ్రామం జాతీయ రహదారితో అనుసంధానం కాలేదు.సమీప జాతీయ రహదారి గ్రామానికి 10 కిలోమీటర్ల కన్నా దూరంలో ఉంది. గ్రామం రాష్ట్ర హైవేతో అనుసంధానం కాలేదు.సమీప రాష్ట్ర హైవే గ్రామానికి 10 కిలోమీటర్ల కన్నా దూరంలో ఉంది. గ్రామం ప్రధాన జిల్లా రోడ్డుతో అనుసంధానం కాలేదు.సమీప ప్రధాన జిల్లా రోడ్డు గ్రామానికి 10 కిలోమీటర్ల కన్నా దూరంలో ఉంది. గ్రామం ఇతర జిల్లా రోడ్డుతో అనుసంధానం కాలేదు.సమీప ఇతర జిల్లా రోడ్డుగ్రామానికి 5 కిలోమీటర్ల లోపే ఉంది..
సమీప నీటితో బౌండ్ అయిన మెకాదం రోడ్డు గ్రామానికి 10 కిలోమీటర్ల కన్నా దూరంలో ఉంది
మార్కెటింగు, బ్యాంకింగు
ఏటియం లేదు.సమీప ఏటియంగ్రామానికి 5 నుంచి 10 కిలోమీటర్ల లోపే ఉంది. వ్యాపారాత్మక బ్యాంకు లేదు.సమీప వ్యాపారాత్మక బ్యాంకుగ్రామానికి 5 నుంచి 10 కిలోమీటర్ల లోపే ఉంది. సహకార బ్యాంకు లేదు.సమీప సహకార బ్యాంకుగ్రామానికి 5 నుంచి 10 కిలోమీటర్ల లోపే ఉంది. వ్యవసాయ ఋణ సంఘం లేదు.సమీప వ్యవసాయ ఋణ సంఘంగ్రామానికి 5 కిలోమీటర్ల లోపే ఉంది. స్వయం సహాయక బృందం లేదు.సమీప స్వయం సహాయక బృందం గ్రామానికి 10 కిలోమీటర్ల కన్నా దూరంలో ఉంది పౌర సరఫరాల శాఖ దుకాణం ఉంది. వారం వారీ సంత లేదు.సమీప వారం వారీ సంత గ్రామానికి 10 కిలోమీటర్ల కన్నా దూరంలో ఉంది వ్యవసాయ మార్కెటింగ్ సొసైటీ లేదు.సమీప వ్యవసాయ మార్కెటింగ్ సొసైటీగ్రామానికి 5 కిలోమీటర్ల లోపే ఉంది.
విద్యుత్తు
12 గంటల పాటు (రోజుకు) గృహావసరాల నిమిత్తం వేసవి (ఏప్రిల్-సెప్టెంబరు)లో విద్యుత్ సరఫరా ఉంది. 13 గంటల పాటు (రోజుకు) గృహావసరాల నిమిత్తం చలికాలం (అక్టోబరు-మార్చి)లో విద్యుత్ సరఫరా ఉంది. 8 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు)లో విద్యుత్ సరఫరా ఉంది. 10 గంటల పాటు (రోజుకు) వ్యవసాయావసరాల నిమిత్తం చలికాలం (అక్టోబరు-మార్చి)లో విద్యుత్ సరఫరా ఉంది. 10 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు)లో విద్యుత్ సరఫరా ఉంది. 12 గంటల పాటు (రోజుకు) వ్యవసాయావసరాల నిమిత్తం చలికాలం (అక్టోబరు-మార్చి)లో విద్యుత్ సరఫరా ఉంది. 14 గంటల పాటు (రోజుకు) అందరు వినియోగదారులకూ వేసవి (ఏప్రిల్-సెప్టెంబరు)లో విద్యుత్ సరఫరా ఉంది. 16 గంటల పాటు (రోజుకు) అందరు వినియోగదారులకూ చలికాలం (అక్టోబరు-మార్చి)లో విద్యుత్ సరఫరా ఉంది.
భూమి వినియోగం
పల్లహ్ (Pallah) (42) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
తయారీ
పల్లహ్ (Pallah) ( (42) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): గోధుమలు, బియ్యం,Maize
మూలాలు
వర్గం:అమృత్‌సర్ వర్గం:అమృత్ సర్ జిల్లా గ్రామాలు వర్గం:బాబా బకాలా తాలూకా గ్రామాలు
ఎరెబుని సంగ్రహాలయం
ఎరెబుని సంగ్రహాలయం (అర్మేనియన్:Էրեբունի թանգարան) 1968 వ సంవత్సరంలో ఏర్పడింది. ఈ సంగ్రహాలయాన్ని యెరెవాన్ యొక్క 1750వ వార్షికోత్సవాన్న ప్రారంభించాలనుకున్నరు. ఈ సంగ్రహాలయం అరిన్ బెర్డ్ పర్వతం క్రింద ఉంటుంది, అదే పర్వతంపైన రెర్బుని ఉరేర్షియన్ కోట క్రీ.పూ. 782 నుండి ఉంది. ఈ కోటను త్రవ్వి, కొన్ని నిర్మాణభాగాలను రీన్ఫోర్స్ చేసి దానిని ఒక బహిరంగ సంగ్రహాలయంగా మార్చారు. ఒక కునీఫార్ం ప్రకారం ఈ నగరాన్ని యురార్టాకు చెందిన అర్గిష్టి 1 చక్రవర్తి క్రీ.పూ. 782 వ సంవత్సరంలో నిర్మించారు. కోటలోని ఎక్కువ భాగాన్ని ఇటుక రాళ్ళతో నిర్మించారు. ఈ కోటను చుట్టుకొని ద్వారా బలమైన గోడలు ఉన్నవి, కొన్ని ప్రదేశాల్లో వాటిని మూడు వరుసలుగా నిర్మించారు. ఖల్ది అనే దేవుని యొక్క గుడి ఇక్కడున్నటివంటి ఒక ముఖ్యమైన ప్రదేశం. ఆలయ గోడలను ఎన్నో ఫ్రెస్కోలతో అలంకరించారు. పురావస్తు పరిశోధనా శాఖ అధికారులు ఇక్కడ ఎన్నో పెద్ద కరాసులను (మధ్యాన్ని నిల్వచేసే మైదానాలను) భూగర్భంలో కనుగొన్నారు. సెరామిక్స్, కుమ్మరుల యొక్క చక్రాలు, రోజువారీ జీవితంలో వారు ఉపయోగించే ఇతర వస్తువులను కూడా త్రవ్వకాల సమయంలో కనుగొన్నారు. ఇక్కడ అనేక రకములైన కళాఖండాలు, సప్స్, జాడిలు, కాంస్య కంకణాలు, గాజు, గోమేధికం పూసలు, అనేక ఇతర వస్తువులు ఈ కోటలోని నివాసితుల యొక్క అభిరుచులను, అలవాట్లు తెలియజేస్తున్నయి. 12,235 వస్తువులను ప్రదర్శించే సంగ్రహాలయ భవనాన్ని ఆర్కిటెక్టులు బఘ్దశార్, ష్మవన్, శిల్పి ఎ.హరుతునియన్ డిజైన్ చేశారు. ఈ సంగ్రహాలయనికి షెంగావిత్, కర్మిర్ లలో 5,288, 1,620 ప్రదర్శనలతో రెండు శాఖలు ఉన్నవి.
ఈ సంగ్రహాలయానికి గాగిక్ గ్యుర్జ్యాన్ డైరెక్టరుగా 2009 వ సంవత్సరం నుండి పనిచేస్తున్నారు.
బాహ్య లింకులు
వర్గం:Articles containing Armenian-language text వర్గం:ఆర్మేనియా సంగ్రహాలయాలు
పీలా గోవింద సత్యనారాయణ
పీలా గోవింద సత్యనారాయణ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో జరిగిన అసెంబ్లీ ఎన్నికల్లో అనకాపల్లి నియోజకవర్గం నుండి ఎమ్మెల్యేగా గెలిచాడు.
రాజకీయ జీవితం
పీలా గోవింద సత్యనారాయణ తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014లో జరిగిన ఆంధ్రప్రదేశ్ అసెంబ్లీ ఎన్నికల్లో అనకాపల్లి నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైఎస్సార్ కాంగ్రెస్ పార్టీ అభ్యర్థి కొణతాల రఘునాథ్ గెలిచి తొలిసారి ఎమ్మెల్యేగా ఎన్నికయ్యాడు. ఆయన 2019లో జరిగిన ఎన్నికల్లో రెండోసారి పోటీ చేసి వైఎస్సార్ కాంగ్రెస్ పార్టీ అభ్యర్థి గుడివాడ అమర్‌నాథ్‌ చేతిలో ఓడిపోయాడు.
మూలాలు
వర్గం:విశాఖపట్నం జిల్లా నుండి ఎన్నికైన శాసన సభ్యులు వర్గం:ఆంధ్రప్రదేశ్ శాసన సభ్యులు (2014)
తేజ్ ఐ లవ్ యు
తేజ్ ఐ లవ్ యు 2018లో విడుదలైన తెలుగు చలనచిత్రం. క్రియేటివ్ కమర్షియల్స్ పతాకంపై కె.ఎస్.రామా రావు నిర్మించాడు. ఏ. కరుణాకరణ్ దర్శకత్వం వహించగా సాయి ధరమ్ తేజ్, అనుపమ పరమేశ్వరన్ జంటగా నటించారు.
మూలాలు
వర్గం:2018 తెలుగు సినిమాలు
అనుగ్రహ నారాయణ్ సిన్హా
డా.అనుగ్రహ నారాయణ్ సిన్హా (1887 జూన్ 18 - 1957 జూలై 5), స్వాతంత్ర్య సమర యోధుడు, రాజనీతిజ్ఞుడు, గాంధేయవాది. అతన్ని బీహార్ విభూతి అని అంటారు. సిన్హా చంపారన్ సత్యాగ్రహం లో పాల్గొన్నాడు. ఆధునిక బీహార్ వాస్తుశిల్పులలో అతనొకడు. బీహారుకు తొలి ఉప ముఖ్యమంత్రి, ఆర్థికమంత్రి (1946-1957). రాజ్యాంగం రాయడానికి ఏర్పాటు చేసిన భారత రాజ్యాంగ పరిషత్ లో అతను సభ్యుడు. స్వతంత్ర భారత దేశపు మొదటి పార్లమెంటులో కూడా అతను సభ్యుడిగా పనిచేసాడు. కార్మిక, స్థానిక స్వపరిపాలన, పబ్లిక్ వర్క్స్, సరఫరా & ధర నియంత్రణ, ఆరోగ్యం, వ్యవసాయం వంటి అనేక మంత్రిత్వ శాఖలను నిర్వహించాడు.
బాబు సాహెబ్ అని పిలిచే అనుగ్రహ నారాయణ్ సిన్హా, మహాత్మాగాంధీకి అత్యంత సన్నిహితుడు స్వాతంత్ర్య పోరాట ఉద్యమ సమయంలో బీహార్ కేసరి డాక్టర్ శ్రీ కృష్ణ సిన్హాతో కలిసి బీహార్‌లో గాంధీ ఉద్యమానికి నాయకత్వం వహించాడు. అతను రాష్ట్ర శాసనసభలో కాంగ్రెసు పార్టీ ఉప నాయకుడిగా ఎన్నికయ్యాడు. స్వాతంత్ర్యానంతర బీహార్ లో మొదటి ఉప ముఖ్యమంత్రిగా, ఆర్థిక మంత్రిగా బాధ్యతలు చేపట్టాడు. 1952 లో జరిగిన మొట్టమొదటి సార్వత్రిక ఎన్నికల్లో కాంగ్రెసు పార్టీ భారీ ఆధిక్యతతో విజయం సాధించినపుడు సిన్హా తిరిగి ఎన్నికయ్యాడు.
తొలి జీవితం
సిన్హా 1887 జూన్ 18 న బీహార్‌లోని పూర్వపు గయ జిల్లా (నేడు ఔరంగాబాద్) పోయివాన్ గ్రామంలో విశ్వేశ్వర్ దయాళ్ సింగ్‌కు జన్మించాడు. అతను రాజపుత్ర కులానికి చెందినవాడు. అతని చిన్న కుమారుడు సత్యేంద్ర నారాయణ్ సిన్హా బీహార్ ముఖ్యమంత్రి అయ్యాడు. కుర్రవాడిగానే అతనిలో దేశభక్తి లక్షణాలు అంకురించాయి. చదువులో అతను తెలివైన విద్యార్థి. గ్రామ పాఠశాల లోనే ప్రాథమిక విద్యను పొందారు. జూనియర్ పాఠశాల నుండి గ్రాడ్యుయేషన్ వరకు ప్రతి పరీక్షలోనూ అతను అగ్రస్థానంలో నిలిచాడు, 1914 లో ప్రతిష్టాత్మక కలకత్తా విశ్వవిద్యాలయం నుండి MA (చరిత్ర) పట్టా పొందాడు. అతను రాజేంద్ర ప్రసాద్ స్థాపించిన బీహార్ స్టూడెంట్స్ కాన్ఫరెన్సుకు కార్యదర్శి అయ్యాడు. పాట్నా కాలేజీ లోని చాణక్య సొసైటీకి ఎన్నికయ్యాడు. పాట్నా కాంగ్రెస్‌లో వాలంటీర్‌గా పనిచేశాడు. 1915 లో భాగల్పూర్ TNB కళాశాలలో చరిత్ర ప్రొఫెసరుగా నియమితుడయ్యాడు. అక్కడ 1916 వరకు పనిచేసాడు. భాగల్పూర్ వరదలతో అతలాకుతలమైనప్పుడు సిన్హా సహాయక కార్యక్రమాలను నిర్వహించాడు. పాట్నా హైకోర్టులో న్యాయవాద వృత్తిని చేపట్టాడు.
స్వాతంత్ర్యోద్యమం
ఎడమ|thumb| (ఎడమనుండి) [[బాబూ రాజేంద్ర ప్రసాద్|రాజేంద్ర ప్రసాద్, జవహర్‌లాల్ నెహ్రూ, అనుగ్రహ నారాయణ్ సిన్హా, శ్రీ కృష్ణ సిన్హా -అనుగ్రహ బాబు నివాసంలో]] 1917 లో, మహాత్మా గాంధీ జాతికి పిలుపు నందుకుని అతను చంపారన్ సత్యాగ్రహ ఉద్యమంలో చేరాడు. అందుకోసం తన న్యాయవాద వృత్తిని విడిచిపెట్టాడు. చంపారన్ ప్రయోగం భారతదేశంలో గాంధేయ పద్ధతిని అభివృద్ధి చేయడంలో కీలక అధ్యాయమైంది. సిన్హా జాతీయ స్థాయి నాయకుడయ్యాడు. ప్రతిభావంతులైన యువకులను చైతన్యపరిచేందుకు డాక్టర్ రాజేంద్రప్రసాద్ స్థాపించిన బీహార్ విద్యాపీఠంలో ఉపాధ్యాయుడిగా పనిచేసాడు. అతని మొదటి విద్యార్థులలో యువ జయప్రకాష్ నారాయణ్ ఒకడు. 1922 లో అతను గయ కాంగ్రెస్‌ను నిర్వహించాడు. తరువాతి సంవత్సరంలో అతను ఆల్ ఇండియా కాంగ్రెసు కమిటీ (AICC) ప్రధాన కార్యదర్శులలో ఒకడయ్యాడు. పాట్నా మున్సిపాలిటీ ఛైర్మనుగా రాజేంద్ర ప్రసాద్ ఎన్నికైనప్పుడు, డాక్టర్ అనుగ్రహ నారాయణ్ సిన్హా వైస్ చైర్మనుగా ఎన్నికయ్యాడు. ఆ వెంటనే సిన్హా, గయ జిల్లా బోర్డు ఛైర్మన్‌గా ఎన్నికవడంతో, ఉప చైర్మను పదవికి రాజీనామా చేసాడు. భారత జాతీయవాద చరిత్రలో ఒక ముఖ్యమైన మైలురాయిగా పరిగణించే 1930 సంవత్సరంలో, మహాత్మా గాంధీ నేతృత్వంలోని శాసనోల్లంఘన ఉద్యమం వెనుక అతను కీలక శక్తిగా పనిచేసాడు.
1935 లో సహబాద్-కమ్-పాట్నా నియోజకవర్గం నుండి సెంట్రల్ కౌన్సిల్ సభ్యుడిగా భారీ ఆధిక్యతతో ఎన్నికయ్యాడు. అతను 1936 లో బీహార్ శాసనసభ సభ్యుడయ్యాడు. 1935 భారత ప్రభుత్వ చట్టం ప్రకారం, బ్రిటిషు వారు మంజూరు చేసిన ప్రాంతీయ స్వయంప్రతిపత్తిలో భాగంగా, మొదటి కాంగ్రెసు మంత్రివర్గం 1937 జూలై 20 న ప్రమాణ స్వీకారం చేసింది. అతను బీహార్ ప్రావిన్స్ డిప్యూటీ ప్రధాని, ఆర్థిక మంత్రి అయ్యాడు. రాజకీయ ఖైదీల విడుదల విషయంలో ఆయన, ప్రధాని డాక్టర్ శ్రీ కృష్ణ సిన్హా ఇద్దరూ అప్పటి గవర్నర్ మారిస్ గార్నియర్ హాలెట్‌తో విభేదించారు. ఇద్దరూ రాజీనామా చేశారు. దాంతో గవర్నర్ వారి డిమాండుకు ఒప్పుకున్నాడు. వారు మళ్లీ తమ పదవులను కొనసాగించారు. కానీ వారు 1939 లో, దేశంలోని అన్ని కాంగ్రెసు ప్రభుత్వాలు చేసినట్లుగానే, రెండవ ప్రపంచ యుద్ధంలో భారత ప్రజల సమ్మతి లేకుండా భారతదేశాన్ని ఇరికించిన అంశంపై రాజీనామా చేశారు.
1940-41లో సత్యాగ్రహం ఉదయంలో పాల్గొన్నాడు. బ్రిటిషు అధికారులు అతనిని అరెస్టు చేసి, 1942 లో హజారీబాగ్ కేంద్ర కారాగారంలో బంధించారు. 1944 లో అతను విడుదలయ్యాడు. అంటువ్యాధి పీడిత ప్రజలకు సేవ చేయడానికి అంకితమయ్యాడు.
1937, 1946 లలో శ్రీ కృష్ణ సిన్హా, అనుగ్రహ బాబుల నేతృత్వంలో బీహార్‌లో ప్రభుత్వాలు ఏర్పడ్డాయి. వారు బీహార్‌లో ఆదర్శప్రాయమైన ప్రభుత్వాన్ని నడిపారు. బీహార్ రాష్ట్రంలో అనేక అభివృద్ధి ప్రాజెక్టులు చేపట్టారు. కోషి, అఘౌర్, సక్రి వంటి నదీలోయ ప్రాజెక్టులు చేపట్టారు. మొదటి పంచవర్ష ప్రణాళిక కాలంలో వ్యవసాయ రంగానికి, గ్రామీణాభివృద్ధి పనుల అభివృద్ధికీ ప్రధన్యత నిచ్చారు. వాస్తవానికి, దేశంలో మొదటి పంచవర్ష ప్రణాళిక అమలు చెయ్యడంలో బీహార్ అగ్ర స్థానంలో ఉంది. ఈ విషయాన్ని శాసనసభలో ప్రకటించాడు. అప్పటి భారత ప్రధాన మంత్రి జవహర్‌లాల్ నెహ్రూ రాష్ట్రాలలో పరిపాలనను అంచనా వేయడానికి పాల్ హెచ్. యాప్లేబీని నియమించాడు. బీహారులో అత్యున్నతమైన పరిపాలన ఉందని అతడు నివేదించాడు.
రెండవ పంచవర్ష ప్రణాళిక కాలం నుండి, బీహార్లో పారిశ్రామికీకరణ ప్రక్రియ వేగవంతమైంది. రాష్ట్ర సర్వతోముఖాభివృద్ధి కోసం అనేక పరిశ్రమలను ఏర్పాటు చేసారు. నేపాల్‌కు వెళ్ళిన భారత ఆహార, వ్యవసాయ ప్రతినిధి బృందానికి నేతృత్వం వహించాడు.కెనడా, స్విట్జర్లాండ్‌లోని అంతర్జాతీయ కార్మిక సంస్థ (ILO) కు వెళ్ళిన భారత ప్రతినిధి బృందానికి కూడా నాయకత్వం వహించాడు. అతను భారతదేశంలోను, విదేశాలలోనూ అనేక ప్రభుత్వ, స్వచ్ఛంద సంస్థలకు నాయకత్వం వహించాడు.
మూలాలు
వర్గం:గాంధేయవాదులు వర్గం:1957 మరణాలు వర్గం:1887 జననాలు వర్గం:బీహార్ స్వాతంత్ర్య సమర యోధులు వర్గం:బీహార్ రాజకీయ నాయకులు వర్గం:బ్రిటిషు భారతదేశ కేంద్ర శాసనసభ సభ్యులు
విజయనగరం రైల్వే స్టేషను
విజయనగరం జంక్షన్ రైల్వే స్టేషను (Vizianagaram railway station), భారతదేశంలోని ఆంధ్ర ప్రదేశ్ రాష్ట్రంలో ఒక రైల్వే స్టేషను.
ప్రధాన మార్గము
1893 - 1896 సంవత్సరాల మధ్య, 1288 km of the తూర్పు తీర స్టేట్ రైల్వే ప్రజల కోసం తెరవబడింది. 1898-99 మధ్య, బెంగాల్ నాగపూర్ రైల్వే దీనికి లింకు చేయబడింది. విజయనగరం రైల్వే స్టేషను ఈ మధ్యకాలంలో ప్రారంభించబడింది. విజయనగరం రైల్వే స్టేషను వద్ద నుండి రైల్వేను హౌరా, రాయపూర్ విడీపోతుంది.విజయనగరం జిల్లాలో ప్రధాన రైల్వే స్టేషను కావడం వల్ల చాల మంది ఈ రైల్వే స్టేషను గుండా ప్రయాణాలు చేస్తారు. దురంతో ఎక్స్‌ప్రెస్ వంటి వేగవంత రైళ్ళూ ఇక్కడ ఆగుతాయి. వాల్థ్రర్ డీవీజన్ లో ఈ రైల్వే స్టేషనును మొదటీ తరగతి రైల్వే స్టేషను వర్ఘికరించారు. ఇది హౌరా-చెన్నై ప్రధాన రైలు మార్గములో ఉండటం వల్ల ఆ మార్గంలో ప్రయాణం చెయూ ప్రధాన రైలు బళ్ళూ ఆగుతాయ్.
ఫ్రాంకోయిస్ కేనే
ఫ్రాంకోయిస్ కేనే (1694 జూన్ 4 - 1774 డిసెంబరు 16) ప్రాచీన ఆర్థిక శాస్త్ర విభాగాలలో ఒకటైన ఫిజియోక్రటిక్ స్కూల్ స్థాపకుడు. అతను ఫ్రెంచ్ ఆర్థికవేత్త, ఫిజియోక్రాటిక్ పాఠశాలలో వైద్యుడు. ఫ్రాన్సు చక్రవర్తి లూయీ 15కు వైద్యుడిగా పనిచేశాడు. అర్థశాస్త్రంలో కల ఆసక్తి కారణంగా ఆర్థిక విషయాలపై రచనలు కొనసాగించాడు. 1758లో రచించిన తన యొక్క Tableau Economique (అర్థశాస్త్ర పట్టిక, లో అర్థశాస్త్ర సహజ న్యాయం గురించి వివరించాడు.
జీవిత విశేషాలు
ఫ్రాంకోయిస్ కేనే (Francois Quesnay) ఫ్రాన్సు లోని మెర్లీలోలో జూన్ 4, 1694 న జన్మించాడు. వైద్యశాస్త్రంలో సర్జరీ చదివి డాక్టర్ అయ్యాడు. ఇతడు డిసెంబర్ 16, 1774 రోజున మరణించాడు.
బాహ్య లంకెలు
వర్గం:ఆర్థిక శాస్త్రవేత్తలు వర్గం:1694 జననాలు వర్గం:1774 మరణాలు వర్గం:ఫ్రాన్సు వ్యక్తులు
విజయనగరం రైల్వే స్టేషను
రైల్వేల పునర్వవస్థీకరణ
బెంగాల్ నాగపూర్ రైల్వే 1944లో జాతీయం చేయబడింది. ఈస్ట్ ఇండియా రైల్వే కంపెనీ, బెంగాల్ నాగపూర్ రైల్వే లలోని కొన్ని భాగాలతో తూర్పు రైల్వే తేదీ 1952 ఏప్రిల్ 14 న ప్రారంభించబడింది. తూర్పు రైల్వేలోని కొన్ని భాగాలతో ఆగ్నేయ రైల్వే 1955 సంవత్సరంలో ఏర్పాటు చేయబడింది. ఇందులోని ఎక్కువ ప్రాంతాలు పూర్వపు బెంగాల్ నాగపూర్ రైల్వేకు చెందినవే. ఏప్రిల్ 2003 సంవత్సరంలో ఆగ్నేయ రైల్వే నుండి తూర్పు తీర రైల్వే, ఆగ్నేయ మధ్య రైల్వే లను ఏర్పాటుచేయబడ్డాయి.
విద్యుదీకరణ
పలాస-తిలారు, శ్రీకాకుళం రోడ్డు-చీపురుపల్లి, చీపురుపల్లి-అలమండ రైలుమార్గాలు1998-99 మధ్యన విద్యుదీకరణ చేయబడ్డాయి. శ్రీకాకుళం-తిరాలు రైలుమార్గం మాత్రం 1999-2000 మధ్యన విద్యుదీకరించబడింది.
వసతులు
ఈ రైల్వే స్టేషన్లో రెండు డబుల్ బెడ్డున్న నాన్-ఏ.సి. విశ్రాంతి గదులు, ఒక 8-పడకల డార్మిటరీ సౌకర్యాలు ఉన్నాయి.
ప్రయాణీకులు
విజయనగరం రైల్వే స్టేషను ప్రతీ రోజూ సుమారు 153,000 ప్రయాణీకులకు సేవలను అందిస్తుంది.
===విజయనగరం రైల్వే స్టేషను మీదుగా పోవు సూపర్ ఫాస్ట్ ఎక్స్‌ప్రెస్, ఎక్స్‌ప్రెస్ రైళ్లు===
బయటి లింకులు
వర్గం:విజయనగరం జిల్లా రైల్వే స్టేషన్లు వర్గం:తూర్పు తీర రైల్వే స్టేషన్లు వర్గం:ఆంధ్రప్రదేశ్ రైల్వే స్టేషన్లు వర్గం:భారతదేశపు రైల్వే స్టేషన్లు
87వ అకాడమీ పురస్కారాలు
87వ అకాడమీ పురస్కారాలు ప్రపంచంలోనే ప్రతిష్ఠాత్మకమైన ఆస్కార్ అవార్డులలో భాగంగా 2014లో వచ్చిన సినిమాలకు పురస్కార ప్రదానోత్సవం వైభవంగా జరిగింది. భారత కాలమానం ప్రకారం 2015 ఫిబ్రవరి 22 సోమవారం ఉదయం అమెరికాలోని లాస్ ఎంజెల్స్ లో హాలీవుడ్ డాల్బీ థియేటర్ లో ఈ వేడుగ అట్టహాసంగా ప్రారంభమైంది. 87వ సారి జరిగిన ఈ అవార్డుల కార్యక్రమంలో ఉత్తమ నటుడిగా ఎడ్డీ రెడ్ మెన్, ఉత్తమ నటిగా జూలియన్ మూరే, ఉత్తమ దర్శకత్వ అవార్డును అలెజాండ్రో గాంజలెజ్ ఇనారిట్టు అందుకున్నారు. దిగ్రాండ్ బుడాపెస్ట్ హోటల్, బర్డ్ మేన్ చిత్రాలు నాలుగు విభాగాల్లో విప్లాష్ చిత్రం మూడు విభాగాల్లో ఆస్కార్ పురస్కారాలు దక్కించుకున్నాయి. ప్రపంచంలోని పలువురు ప్రముఖులు, నటీ నటులు ఈ వేడుకలకు హాజరయ్యారు.
బయటి లంకెలు
వర్గం:హాలీవుడ్
బ్యాంకు డిపాజిట్లు
ఎటువంటి ఒడిదొడుకులు లేకుండా నిర్దిష్టమైన రాబడి ఇచ్చే పొదుపు మార్గం బ్యాంకు డిపాజిట్లు. బ్యాంకు డిపాజిట్లపై వచ్చే వడ్డీ రూ. 10,000/- వరకు పన్ను ఉండదు. బ్యాంకు డిపాజిట్లు రెండు రకాలు
ఫిక్స్డ్ డిపాజిట్లు
ఒక నిర్ణీత మొత్తాన్ని ఒక నిర్ణీత కాలానికి పొదుపుచేస్తే అటువంటి జమ(డిపాజిట్)లని ఫిక్స్డ్ డిపాజిట్లు అంటారు. ఫిక్స్డ్ డిపాజిట్లు 7 రోజుల నుండి 10 సంవత్సారాల వరకు అందుబాటులో ఉన్నాయి. కాలాన్ని బట్టి, జమ చేసే మొత్తాన్ని బట్టి, బ్యాంకును బట్టి వడ్డీ శాతం మారుతూ ఉంటుంది. సాదారణంగా వృద్దులకు (సీనియర్ సిటిజన్స్ – 60 సంవత్సరాలు వయస్సు పైబడినవారు) వడ్డీ 0.25% నుండి 1.0%  ఎక్కువగా ఉంటుంది. ఫిక్స్డ్ డిపాజిట్లను పిల్లల (మైనర్స్) పేర కూడా తెరవవచ్చు. 5 సంవత్సరాలు, అంతకంటే ఎక్కువాకాలానికి జమ చేసే టర్మ్ డిపాజిట్లపై ఆదయ పన్ను చట్టం సెక్షన్ 80C కింద రూ. 1,50,000/- వరకు ఆదాయంపై పన్ను ఉండదు. వీటిపై వచ్చే వడ్డీపై సంవత్సరానికి రూ. 10,000/- వరకు పన్ను ఉండదు.
ఫిక్స్డ్ డిపాజిట్లు రెండు రకాలు
టర్మ్ డిపాజిట్లపై వచ్చే వడ్డీ ప్రతి ఆరు నెలలకు ఖాతాదారుని పొదుపు ఖాతాలో జమచేయబడుతుంది. స్పెషల్ టర్మ్ డిపాజిట్ల మీద వచ్చే వడ్డీ మళ్ళీ అదే డిపాజిట్ ఖాతాకు జమ అవుతుంది అందువల్ల ఖాతాదారునికి వడ్డీ మీద వడ్డీ వస్తుంది. నిర్ణీత కలానికంటే ముందుగా ఖాతాలోని మొత్తాన్ని ఉపసంహరిస్తే తక్కువ వడ్డీ రావడంతో పాటు కొంత మొత్తాన్ని అపరాధ రుసుం (పెనాల్టీ) రూపంలో కట్టాల్సి ఉంటుంది.
ఖాతాదారుల సౌకర్యార్థం వివిధ బ్యాంకులు టాక్స్ సేవింగ్ డిపాజిట్లను ప్రవేశపెడుతున్నాయి. వివిధ బ్యాంకులు తమ ఖాతాదారులకు ఇంటర్నెట్ బ్యాంకింగ్ ద్వారా ఫిక్స్డ్ డిపాజిట్ ఖాతా తెరిచే సదుపాయాన్ని కల్పిస్తున్నాయి.
రికరింగ్ డిపాజిట్లు
ఒకేసారి పెద్ద మొత్తంలో పొదుపు చేయలేని వారికి రికరింగ్ డిపాజిట్లు(ఆర్.డి) ఒక మంచి పొదుపు మార్గము. ఇందులో ఒక నిర్ణీత కాలానికి (ఒక సంవత్సరం మొదలు 10 సంవత్సరాల వరకు) ఖాతాదారుడు ప్రతినెలా ఒక నిర్ణీత మొత్తాన్ని పొదుపు చేయవచ్చు. . కాలాన్ని బట్టి, జమ చేసే మొత్తాన్ని బట్టి, బ్యాంకును బట్టి వడ్డీ శాతం మారుతూ ఉంటుంది. సాదారణంగా వృద్దులకు(సీనియర్ సిటిజన్స్ – 60 సంవత్సరాలు వయస్సు పైబడినవారు) వడ్డీ  0.25 % నుండి 1.0 %  ఎక్కువగా ఉంటుంది. రికరింగ్ డిపాజిట్లను పిల్లల (మైనర్స్) పేర కూడా తెరవవచ్చు. ఇప్పుడు వివిధ బ్యాంకులు ఫ్లెక్సి రికరింగ్ డిపాజిట్లను సైతం అందిస్తున్నాయి. ఫ్లెక్సి రికరింగ్ డిపాజిట్లలో ఖాతాదారుని ఆర్థిక పరిస్థితికి అనుగుణంగా ప్రతినెలా వివిధ మొత్తాన్ని జమచేయవచ్చు. నిర్ణీత కలానికంటే ముందుగా ఖాతాలోని మొత్తాన్ని ఉపసంహరిస్తే తక్కువ వడ్డీ రావడంతో పాటు కొంత మొత్తాన్ని అపరాధ రుసుం (పెనాల్టీ) రూపంలో కట్టాల్సి ఉంటుంది. వివిధ బ్యాంకులు తమ ఖాతాదారులకు ఇంటర్నెట్ బ్యాంకింగ్ ద్వారా రికరింగ్ డిపాజిట్ ఖాతా తెరిచే సదుపాయాన్ని కల్పిస్తున్నాయి.
వర్గం:బ్యాంకింగ్ పదజాలం వర్గం:భారతదేశంలో ఆదాయపు పన్నుతగ్గించే పొదుపు పద్ధతులు
శివకాశి (2006 సినిమా)
శివకాశి 2006లో విడుదలైన తెలుగు సినిమా. శ్రీరాం ఫిల్మ్స్ ఇంటర్నేషనల్ బ్యానర్ పై ఈ సినిమాను అర్జున్ సర్జా స్వీయ దర్శకత్వంలో నిర్మించాడు. అర్జున్, జగపతి బాబు, వేదిక, గజాల ప్రధాన తారాగణంగా నటించిన ఈ సినిమాకు డి.ఇమ్మాన్ సంగీతాన్నందించాడు. ఈ సినిమా ద్వారా వేదిక తెరంగేట్రం చేసింది. ఈ సినిమా తమిళ సినిమా "మద్రాసి" కి డబ్బింగ్ చేయబడిన సినిమా. సునీల్, ఎం.ఎస్.నారాయణ లు తమిళ సినిమాలోని వివేక్, వెన్నిరాదై మూర్తి ల స్థానాలలో నటించారు.
కపూర్
కపూర్ భారతదేశంలో కొందరి ఇంటి పేరు.
నాగిశెట్టివారిపాలెం
నాగిశెట్టివారిపాలెం బాపట్ల జిల్లా, నగరం మండలానికి చెందిన రెవెన్యూయేతర గ్రామం.
గ్రామ విశేషాలు
ఈ గ్రామానికి చెందిన నాగిశెట్టి సుబ్రహ్మణ్యేశ్వరరావు, షూటరుగా జాతీయస్థాయిలో 8వ స్థానంలో ఉన్నారు. వీరు అంతర్జాతీయస్థాయిలో గూడా రాణించుచున్నారు.
మూలాలు
వర్గం:నగరం మండలం లోని రెవిన్యూయేతర గ్రామాలు
బటు గుహలు
బటు గుహలు మలేషియాలోని ప్రసిద్ధ దేవాలయాలు కలిగిన గుహలు. మలేషియా రాజధాని కౌలాలంపూర్‌కు ఉత్తరాన 13 కి.మీ దూరంలో సున్నపురాయి కొండల్లోని సహజసిద్ధమైన గుహలో ఈ ఆలయం ఉంది. ఈ గుహలోపల చాలా గుహలు ఉన్నాయి. బటుమలయ్ అనే పదం సున్నపురాయి కొండల దగ్గర ప్రవహించే పది నదుల (మలయ్: సుంగై బటు; ఆంగ్లం: బటు నది) పేరు నుండి ఉద్భవించింది. ఈ ఆలయం మురుగన్‌ కు అంకితం చేయబడింది. ఇక్కడ వార్షిక తైపూసం పండుగను చాలా ప్రత్యేకంగా జరుపుకుంటారు.
చరిత్ర
ఎడమ|thumb|బటు గుహల లోపలి భాగం 1860లలో బట్టికలోవా ప్రాంతంలో నివసించిన చైనీయులు కూరగాయలు పండించేవారు. వారి వ్యవసాయానికి ఎరువులు కావాలి. అందుకోసం బటుమలయ్ గుహల నుండి గబ్బిలాల పేడను తవ్వి వాడేవారు. ఈ గుహలలో గతంలో టెమువాన్ అనే మలేషియా తెగ నివసించేవారని చారిత్రక ఆధారాలు సూచిస్తున్నాయి. వారు తమ పవిత్ర స్థలంగా బట్టికలోను కూడా ఉపయోగించుకున్నారు.
అమెరికన్ వృక్షశాస్త్రజ్ఞుడు
1878లో, బటికలోవా ప్రాంతంలోని సున్నపురాయి దిబ్బలను అన్వేషించిన అమెరికన్ వృక్షశాస్త్రజ్ఞుడు విలియం హోర్నేడ్ బతుమలైని బాహ్య ప్రపంచానికి ప్రకటించాడు. 14 సంవత్సరాల తర్వాత 1891లో తంబుసామి పిళ్లై అక్కడ ఆలయాన్ని నిర్మించడంతో బటుమలయ్ ప్రసిద్ధి చెందింది. బటుమలయ్ ఆలయ ప్రవేశ ద్వారం ముసుగు ఆకారంలో ఉంది.
1892లో బటుమలైలో మొదటి తైపూసం
బటుమలయ్ ఆలయం మురుగన్‌కు అంకితం చేయబడింది. అంతకు ముందు, 1890లో, తంబుసామి పిళ్లై కౌలాలంపూర్‌లో శ్రీ మహా మరియమ్మన్ ఆలయాన్ని స్థాపించాడు. 1891లో, బట్టికలోవాలోని ఒక గుహ దేవాలయంలో శ్రీ సుబ్రమణ్యుని విగ్రహాన్ని ప్రతిష్టించాడు. 1892 నుండి బట్టికలోవాలో తైపూసం జరుపుకుంటున్నారు. 1920లో, 272 చెక్క మెట్లు గుహ ఆలయానికి దారితీశాయి. గుహ దేవాలయం 100 మీటర్ల ఎత్తులో ఉంటుంది.
బట్టికలోవా అడుగు భాగం వద్ద రెండు గుహ దేవాలయాలు ఉన్నాయి, ఆర్ట్ గ్యాలరీ, మ్యూజియం గుహ. గుహలు 2008లో పునరుద్ధరించబడ్డాయి. వాటిలో మురుగన్ దేవతని వర్ణిస్తున్న దృశ్యాలు ఉన్నాయి. రామాయణ గుహ బటుమలైకి ఎడమ వైపున ఉంది. ఈ రామాయణ గుహకు వెళ్లే మార్గంలో 50 అడుగుల ఎత్తైన హనుమాన్ విగ్రహాన్ని చూడవచ్చు. హనుమాన్ ఆరాధన కోసం అక్కడ ఆలయం కూడా నిర్మించబడింది. ఈ ఆలయాన్ని నవంబర్ 2001లో ప్రారంభించారు. రామాయణ గుహలో రాముని జీవిత తత్వం అందమైన చిత్రాలలో చిత్రీకరించబడింది.
ప్రపంచంలోనే అత్యంత ఎత్తైన మురుగన్ విగ్రహం బట్టికలోవాలో ఉంది. దీని ఎత్తు 42.7 మీటర్లు (140 అడుగులు). దీన్ని రూపొందించడానికి మూడేళ్లు పట్టింది. నిర్మాణ వ్యయం 25 లక్షల మలేషియా రింగ్గిట్. జనవరి 2006లో ప్రారంభించబడింది. విగ్రహం ప్రారంభోత్సవం సందర్భంగా 15 వేల రింగిట్‌ల విలువైన బంతిపూల దండను తయారు చేశారు.
బటుమలై శ్రీ సుబ్రమణ్య దేవాలయంలోని ఆర్ట్ పెయింటింగ్‌ను గిన్నిస్ బుక్ ఆఫ్ వరల్డ్ రికార్డ్స్‌లో చేర్చే ప్రయత్నం జరుగుతోంది. ఈ విగ్రహం ఇప్పటికే మలేషియా బుక్ ఆఫ్ రికార్డ్స్‌లో జాబితా చేయబడింది.
శ్రీ సుబ్రమణ్య దేవాలయం
శ్రీ మహా మరియమ్మన్ ఆలయ దేవస్థానం బట్టుమలలోని శ్రీ సుబ్రమణ్య దేవాలయం నిర్వహణను పర్యవేక్షిస్తుంది. ఈ ఆలయం మలేషియాలో నమోదిత మతపరమైన స్వచ్ఛంద సంస్థ. ఇది కౌలాలంపూర్, జలాన్ తున్ హెచ్ఎస్ లీలో నమోదు చేయబడింది. శ్రీ మహా మరియమ్మన్ దేవాలయం మలేషియాలోని అతి పురాతనమైన, అత్యంత ధనవంతులైన తమిళ సంస్థలలో ఒకటి. దీని ఛైర్మన్ డాటో ఆర్. నడరాజా
వృక్షజాలం మరియు జంతుజాలం
మకావ్ కోతులు బట్టికలోవా కాంప్లెక్స్‌కు పర్యాటకులను ఆకర్షిస్తాయి.
తొంగుర్తి ప్రాజెక్టు
జూలై 2010లో, 520 మిలియన్ రింగ్‌గిట్‌ల వ్యయంతో బట్టికలోవా నుండి సెంతుల్‌కు కొత్త ఎక్స్‌ప్రెస్ రైలు సర్వీస్ ప్రారంభించబడింది. ఈ సేవను మలయా రైల్వే నిర్వహిస్తోంది. 2012లో 10 మిలియన్ రింగ్‌గిట్‌లతో బట్టకలోవాలో కేబుల్ కార్ ప్రాజెక్టును అమలు చేయనున్నట్లు ప్రకటించారు.
మూలాలు
వర్గం:మలేషియా లోని హిందూ దేవాలయాలు
జింక
జింక ఒక అందమైన జంతువు.
ఇవీ చూడండి
వర్గం:క్షీరదాలు
కోమిటాస్ సంగీత చాంబరు
కోమిటాస్ సంగీత చాంబరు (అర్మేనియన్:Կոմիտասի անվան կամերային երաժշտության տուն (కోమిటాసి అంవన్ కమేరాయిన్ యెరఝ్ష్టుత్యాన్ తున్) ) ఒక కచేరీ హాలు. ఇది ఆర్మేనియా రాజధాని యెరెవాన్ లోని ఇసహక్యాన్ వీధి, సర్కులర్ పార్కు, కెంట్రాల్ జిల్లాలో ఉన్నది. దీనిని కళాకారుడు స్టీపన్ క్యుర్కుచ్యాన్ డిజైన్ చెయ్యగా, ఇంజినీరు ఎడ్యుర్డ్ ఖజ్మల్యన్ నిర్మించారు.
ఈ భవనాన్ని అక్టోబరు 1977వ సంవత్సరంలో ప్రారంభించారు.
దీనిని నగరంలోని చారిత్రక, సాంస్కృతిక స్మారక చిహ్నాల జాబితాలో చేర్చారు.
ఆర్కిటెక్చరు
ఈ భవనాన్ని ఆర్మేనియాలోని మూడు-నావ్ బాసిలికా చర్చిని మూలంగా తీసుకుని నిర్మించారు. ఈ నిర్మాంణంలోని ఒక హాలు సీట్లకు, స్టేజీకి మధ్య ఎటువంటి దృశ్య పరిమితులు లేకుండా ఉంటుంది. ఇది సంగీతకారులకు, ప్రేక్షకుల మధ్య పూర్తి అతివ్యాప్తి ప్రదేశాన్ని తయారుచేస్తుంది. కోమిటాస్ సంగీత చాంబరులో ఉన్నటువంటి ఒక సంగీత వస్తువు, యు.ఎస్.ఎస్.ఆర్ వాదుతున్నటువంటి వాటిలో ఒక్కటి. దీనిని నెదర్లాండ్స్ లో 17 వ దశాబ్దపు బారోక్ సంగీతాన్ని ఆధారంగా తీసుకుని తయారుచేశారు. దీనిలో 4000 పైపులు ఉన్నాయి. దీనిని మొదట 1979వ సంవత్సరం లో పొందుపరిచినా తరువాత 2007 వ సంవత్సరంలో రెనోవేట్ చేశారు.
భవన బాహ్య గోడలను సంప్రదాయ అర్మేనియన్ ఆభరణాలతో అలంకరించారు. సంగీత హాలు పెరడులో ఒక పెద్ద నీటి కొలను ఉంటుంది.
2003 వ సంవత్సరం లో, ఇవాన్ ఐవజోవస్కై (యూరి పెట్రోస్యాన్ రూపొందించినది) సంగీతం చాంబరు దగ్గరలో నిర్మిచారు.
మూలాలు
వర్గం:అర్మేనియా వర్గం:కట్టడాలు
నంద్యాల నర్సింహా రెడ్డి
నంద్యాల నర్సింహారెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన నల్గొండ నియోజకవర్గం నుండి 1994 - 1999 వరకు ఎమ్మెల్యేగా ప్రాతినిధ్యం వహించాడు.
జననం, విద్యాభాస్యం
నంద్యాల నర్సింహా రెడ్డి 1956లోతెలంగాణ రాష్ట్రం, నల్గొండ జిల్లా, నల్గొండ పట్టణంలో జన్మించాడు. ఆయన నల్గొండలో 1976లో ఎన్.జి కాలేజీ నుండి బి.కామ్ పూర్తి చేశాడు.
రాజకీయ జీవితం
నంద్యాల నర్సింహా రెడ్డి కమ్యూనిస్టు పార్టీ ఆఫ్ ఇండియా (మార్కిస్టు) పార్టీ ద్వారా రాజకీయాల్లోకి వచ్చి వివిధ హోదాల్లో పని చేశాడు. ఆయన 1994లో జరిగిన అసెంబ్లీ ఎన్నికల్లో నల్గొండ నియోజకవర్గం నుండి సీపీఎం తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి చకిలం శ్రీనివాసరావు పై 29163 మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయనకు ఈ ఎన్నికల్లో 63646 ఓట్లు పోలవగా, కాంగ్రెస్ అభ్యర్ధికి 34483 ఓట్లు లభించాయి.
నర్సింహా రెడ్డి 1999లో జరిగిన అసెంబ్లీ ఎన్నికల్లో సీపీఎం తరపున పోటీ చేసి తన సమీప ప్రత్యర్థి కాంగ్రెస్ అభ్యర్థి కోమటిరెడ్డి వెంకటరెడ్డి చేతిలో 4440 ఓట్ల తేడాతో ఓడిపోయాడు, 2004లో సీపీఎం తరపున పోటీ చేసి మూడో స్థానంలో నిలిచి 2009లో జరిగిన  అసెంబ్లీ ఎన్నికల్లో సీపీఎం తరపున పోటీ చేసి తన సమీప ప్రత్యర్థి కాంగ్రెస్ అభ్యర్థి కోమటిరెడ్డి వెంకటరెడ్డి చేతిలో 8377 ఓట్ల తేడాతో ఓడిపోయాడు. ఆయన 2007 నుండి ప్రస్తుతం సీపీఎం పార్టీ నల్గొండ జిల్లా కార్యదర్శిగా ఉన్నాడు.
మూలాలు
వర్గం:ఆంధ్రప్రదేశ్ శాసన సభ్యులు (1994)
భీమవరపు నరసింహారావు
భీమవరపు నరసింహరావు (జనవరి 24, 1905 - సెప్టెంబర్ 7, 1976) తెలుగు సినిమా సంగీత దర్శకులు. ఈయన బి.ఎన్.ఆర్.గా అందరికి సుపరిచితుడు. ఈయన 8 సంత్సరాల వయసులోనే సంగీత కళ మొగ్గ తొడగడం మొదలైంది. ఈయనకు నాటకాల్లో నటించడం అన్నా, పాటలు పాడటం అన్నా చాలా మక్కువ. ఇతను ఏ గురుశుశ్రూష చేయలేదు. హార్మోనియం కూడా తనే స్వయంగా నేర్చుకొని అందులో ప్రావీణ్యం సంపాదించగలిగాడు. తెనాలిలోని శ్రీరామ విలాస సభ నాటకసంస్థలోసంగీత దర్శకుడిగా పనిచేశాడు. ఈయన ధూమపాన ప్రియుడు. కేవలం సిగరెట్ల సంపాదన కోసం హార్మోనిస్ట్ గా థియేటర్ లో పనిచేయడం మొదలుపెట్టాడు.
బయటి లింకులు
వర్గం:తెలుగు సినిమా సంగీత దర్శకులు వర్గం:1905 జననాలు వర్గం:1976 మరణాలు
జశ్‌పూర్ నగర్
జశ్పూర్ నగర్ ఛత్తీస్‌గఢ్ - జార్ఖండ్ సరిహద్దు నుండి 12 కి.మీ. దూరంలో ఉంది. ఈ ప్రదేశంలో రెండు రాష్ట్రాలను శంఖ్ నది వేరు చేస్తోంది.
మూలాలు
వర్గం:Coordinates on Wikidata వర్గం:ఛత్తీస్‌గఢ్ నగరాలు పట్టణాలు
కెన్నెత్ ఆరో
thumb|right|కెన్నెత్ ఆరో 1921లో న్యూయార్క్ నగరంలో జన్మించిన కెన్నెత్ ఆరో (23 ఆగస్టు, 1921 – 2017 ఫిబ్రవరి 21) అమెరికాకు చెందిన ప్రముఖ ఆర్థికవేత్త, అర్థశాస్త్ర నోబెల్ బహుమతి విజేత. న్యూయార్క్ సిటీ కళాశాలలో గణితశాస్త్రంలో 1940లో డిగ్రీ పొందినాడు. ఆ తర్వాత కొలంబియా విశ్వవిద్యాలయంలో గణితశాస్త్రంలో మాస్టర్స్ డిగ్రీ పొంది 1950లో అర్థశాస్త్రంలో పి.హెచ్.డి. పొందినాడు. తదనంతరం చికాగో, స్టాన్‌ఫర్డ్ విశ్వవిద్యాలయాలలో ఆచార్యుడిగా పనిచేసాడు. అర్థశాస్త్రంలో సాధారణ సమతౌల్య సిద్ధాంతం, సంక్షేమ సిద్ధాంతా లపై రచనలు చేసినందుకు 1972లో బ్రిటీష్ ఆర్థికవేత్త జాన్ హిక్స్తో కలిసి సంయుక్తంగా అర్థశాస్త్రపు నోబెల్ బహుమతిని పంచుకున్నాడు. మొత్తం ఆర్థిక వ్యవస్థలో ఉత్పత్తి కారకాలకు, పంపిణీకి, వినియోగానికి కల సంబంధాన్ని అతను సాధారణ సమతౌల్య సిద్ధాంతంలో వివరించాడు. ఆధునిక ప్రజాస్వామ్య ప్రభుత్వాలు సంక్షేమం కోసం ఏయే రంగాలకు ఎంతెంత ఖర్చు చేసి గరిష్ఠ సంక్షేమం పొందాలనేది కూడా ఇతను వివరించాడు. ఇతని యొక్క సంక్షేమ సిద్ధాంతం ఆరో సిద్ధాంతం గా ప్రసిద్ధి చెందింది. గణితశాస్త్రంలో అతనికి కల పరిజ్ఞానంతో గణిత సూత్రాలతో అర్థశాస్త్ర సిద్ధాంతాలు రచించి ఆ తర్వాతి ఆర్థికవేత్తలకు మార్గదర్శకుడిగా నిల్చాడు.
బయటి లింకులు
వర్గం:ఆర్థిక శాస్త్రవేత్తలు వర్గం:1921 జననాలు వర్గం:2017 మరణాలు వర్గం:ఆర్థిక శాస్త్రంలో నోబెల్ బహుమతి గ్రహీతలు వర్గం:అమెరికా ఆర్థిక శాస్త్రవేత్తలు
మలావి
మాలావి అధికారికంగా " రిపబ్లిక్ అఫ్ మలావి " అని పిలువబడుతుంది. ఆగ్నేయ ఆఫ్రికాలో ఉన్న భూపరివేష్టిత దేశం. ఇది గతంలో న్యాసాలాండు అని పిలువబడింది. ఇది వాయవ్యసరిహద్దులో జాంబియా, ఈశాన్యసరిహద్దులో టాంజానియా, తూర్పు, దక్షిణ, పశ్చిమ సరిహద్దులలో మొజాంబిక్ ఉన్నాయి. మాలావి వైశాల్యం 1,18,000చ.కిమీ. జనసంఖ్య 1,80,91,575 (2016 జూలై నాటికి). మాలావి దేశవైశాల్యంలో మలావి సరసు మూడవ వంతు ఆక్రమిస్తుంది. దేశ రాజధాని లిలోంగ్వే ఇది మాలావిలో అతిపెద్ద నగరంగా కూడా ఉంది. రెండవ అతిపెద్ద నగరం బ్లాంటైర్, మూడవ అతిపెద్ద నగరం మజుజు, నాల్గవ అతిపెద్ద నగరం, దేశ పాత రాజధాని జొంబా. మలావి అనే పేరుకు మరావి (ఈ ప్రాంతంలో నివసించే నిన్జా ప్రజల పాత పేరు మరావి) అనేపదం మూలంగా ఉంది. దేశప్రజల స్నేహపూర్వక హృదయం కారణంగా దేశానికి " ది వాం హార్ట్ ఆఫ్ ఆఫ్రికా " అనే మరొక పేరు ఉంది.